Gnaphaloryx opacus

Gnaphaloryx opacus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En liten til middelsstor (18-38 millimeter), litt flat, matt brunlig hjortebille. Hannens kjever er moderat forstørrede (opptil omtrent så lange som pronotum), kraftige med 1-2 korte tenner på innersiden. Kroppen er dekket med lys bestøvning og er derfor ganske matt. Hannens hode har en påfallende "valk" bak hvert fasettøye. Pronotum er rektangulært bortsett fra en innskjæring ved bakhjørnet. Hunnen ligner hannen, men er blankere og sterkere punktert, uten de forstørrede kjevene.

Levevis 
Larvene utvikler seg i råtne trestammer.

Utbredelse 
Arten er vidt utbredt fra Myanmar i vest til Ny-Guinea i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Gnaphaloryx Burmeister, 1847 
 Underslekten Gnaphaloryx (i snever forstand)
 Gnaphaloryx opacus Burmeister, 1847 - fra Burma til Ny-Guinea

Kilder 
 Nettside om arten
 Oversikt over artene

Eksterne lenker 
 Bildegalleri og observasjoner om utbredelsen til G. opacus
 

Hjortebiller
Sørøst-Asias insekter
Biller formelt beskrevet i 1847
Dyr formelt beskrevet av Karl Hermann Konrad Burmeister
Myanmars insekter
Ny-Guineas insekter
Indias insekter
Thailands insekter
Taiwans insekter
Vietnams insekter
Vest-Malaysias insekter
Sumatras insekter
Borneos insekter
Javas insekter
Filippinenes insekter
Sulawesis insekter
Molukkenes insekter